Portblēra

Portblēra (, ; ) ir Andamanu un Nikobaru Salu galvaspilsēta. Andamanu un Nikobaru Salas ir Indijas savienotā teritorija, kas atrodas Bengālijas līcī. Tā ir arī salu vietējā administratīvā apakšvienība (tehsils), Dienvidandamanas distrikta galvenā mītnes vieta un teritorijas vienīgā nozīmīgā pilsēta.

Portblēru ar kontinentālo Indiju savieno gan gaisa, gan pa jūras ceļi. Tas ir divu līdz trīs stundu lidojums no kontinentālās Indijas uz Portblēras Vīra Savarkara starptautisko lidostu un trīs līdz četras dienas pa jūru, lai sasniegtu Kolkatu, Čennai vai Višākhapatnamu no pilsētas ostas. Tajā atrodas vairāki muzeji un lielākā Indijas jūras spēku flote, kā arī Indijas krasta apsardze, Andamanu un Nikobaras policija.

Pilsētā atrodas vēsturiskais Šūnu cietums, savukārt tuvējās mazās salās, piemēram, Korbina līcī, Vandūra, Rosa sala un Vaipera sala reiz bija britu kolonistu mājvieta. Pilsēta nosaukta Austrumindijas kompānijas Britu koloniālās flotes amatpersonas kapteiņa Arčibalda Blēra vārdā. 2024. gada 13. septembrī Indijas valdība pārdēvēja pilsētu par Srividžaja Puramu (Sri Vijaya Puram).

 Vēsture 
Vietējie iedzīvotāji ir andamieši. Radioaktīvā oglekļa datēšanas pētījumi Indijas antropoloģijas dienesta arheoloģiskajiem atradumiem pilskalnos netālu no Portblēras liecina, ka cilvēki šajā apvidū dzīvo jau vismaz 2000 gadus.US Man's Body Should Be Left Alone, As Should The Andaman Tribe: Experts, NDTV, 27 November 2018.

1789. gadā Bengālijas valdība nodibināja soda koloniju Četemas salā Lielā Andamana dienvidaustrumu līcī, nosaucot to par Portblēru par godu Arčibaldam Blēram no Britu Austrumindijas kompānijas. Pēc diviem gadiem kolonija pārcēlās uz Lielā Andamana ziemeļaustrumu daļu un tika nosaukta par Portkornvolisu admirāļa Viljama Kornvolisa vārdā. Tomēr soda kolonijā bija daudz slimību un nāves gadījumu, un valdība pārtrauca tās darbību 1796. gada maijā.

1824. gadā Portkornvolisa bija flotes pulcēšanās vieta pirms došanās uz Pirmo angļu-birmiešu karu. 1830. un 1840. gados slīkstošo kuģu apkalpēm, kas izkāpa uz Andamanu salās, bieži uzbruka un nogalināja vietējie iedzīvotāji, tādējādi satraucot Britu Indijas valdību. 1855. gadā valdība ierosināja salās izveidot citu apmetni, kur būtu arī cietums, taču 1857. gada indiešu sacelšanās aizkavēja tās celtniecību.

Tomēr, tā kā sacelšanās rezultātā britiem parādījās daudz jaunu apcietināto personu, tas padarīja jauno Andamanu apmetni un cietumu par steidzamu nepieciešamību. Celtniecība sākās 1857. gada novembrī atjaunotajā Portblērā, izvairoties no sāļūdens purva tuvuma, kas, iespējams, bija daudzu vecās kolonijas problēmu avots. Sodu kolonija sākotnēji atradās Vaipera salā. Notiesātie, pārsvarā politieslodzītie, izcieta mūža ieslodzījumu smagajos darbos, nežēlīgos un pazemojošos ieslodzījuma apstākļos. Daudzus pakāra, bet citi nomira no slimībām un bada. No 1864. līdz 1867. gadam Rosas salas ziemeļu pusē uzcēla soda iestādi izmantojot ieslodzīto piespiedu darbu. T. Ramakrishnan, "Notorious Once, It Stands Shrouded in Silence" No šīm būvēm mūsdienās atlikušas tikai drupas.Ross Island 

Tā kā Indijas neatkarības kustība 19. gadsimta beigās turpināja augt, laika posmā no 1896. gada līdz 1906. gadam uzbūvēja milzīgo Šūnu cietumu, lai Indijas notiesātos, galvenokārt politieslodzītos, ievietotu vieninieku kamerā. Šūnu cietums zināms arī kā Kala Pani (tulkojumā "Melnie ūdeņi") — nosaukums tam dots sakarā ar Indijas notiesāto spīdzināšanu un vispārēju sliktu izturēšanos pret tiem.

Otrajā pasaules karā salas 1942. gada 23. martā okupēja Japāna bez jebkādas garnizona pretestības. No 1943. līdz 1944. gadam Portblēra bija Subhasa Čandras Boses vadītās Azad Hind valdības galvenā mītne. Britu spēki salās atgriezās 1945. gada oktobrī.

Lai gan 2004. gada Indijas okeāna zemestrīce un cunami skāra arī Portblēru, tā tomēr spēja izveidot palīdzības sniegšanas bāzi salās cietušajiem.

 Klimats 
Portblērā valda tropiskais musonu klimats (Kepena klimata klasifikācijā — Am), ar nelielām vidējās temperatūras svārstībām un lielu nokrišņu daudzumu visa gada garumā. Visos mēnešos, izņemot janvāri, februāri un martu, ir ievērojams nokrišņu daudzums.

Augstākā fiksētā temperatūra: 36,8 °C 

Zemākā fiksētā temperatūra: 14,6 °C 

 Demogrāfija 

2011. gada Indijas tautas skaitīšanā, Portblērā dzīvoja  iedzīvotāji. Vīrieši veidoja 52,92% () iedzīvotāju, bet sievietes — 47,07% (). 9,3% iedzīvotāju bija jaunāki par 6 gadiem.

 Valoda 
Portblēra ir daudzvalodu pilsēta. Lielākās valodu populācijas ir:
 tamilu ()
 telugu ()
 hindi ()
 bengāļu ()
 malajālama ().

 Galerija 

 Atsauces 

 Ārējās saites 

Kategorija:Indijas pilsētas